दिल्ली में होली की आड़ में हुड़दंगियों की शर्मसार हरकत सामने आई है। कुछ हुड़दंगियों ने डीयू के लेडी श्रीराम की दो छात्राओं पर वीर्य से भरा गुब्बारा फेंका। छात्रा ने बताया कि वो अपनी दोस्त के साथ अपने घर लौट रही थी जब उसपर गुब्बारा फेंका गया। 'मैं और मेरी दोस्त अपने घर लौट रही थी जब गुब्बारा मेरे सिर पर लगा। ऐसा लग रहा था कि उसमें वीर्य भरा हुआ था क्योंकि वो काफी चिपचिपा था। हम तुरंत उस दिशा में दौड़े जहां से गुब्बारा फेंका गया लेकिन वहां केवल मकान मालिक मौजूद थे। हमने पुलिस में अपना बयान दर्ज करा दिया है।' दक्षिणपूर्वी दिल्ली के डीसीपी चिनमॉय बिसलाल ने कहा कि अभी इस मामले में शिकायत नहीं दर्ज की गई है।